CELEX: 62018CN0059
Language: ro
Date: 2018-01-30 00:00:00
Title: Cauza C-59/18: Acțiune introdusă la 30 ianuarie 2018 – Republica Italiană/Consiliul Uniunii Europene

12.3.2018   
            
            
               RO
            
            
               Jurnalul Oficial al Uniunii Europene
            
            
               C 94/15
            
         Acțiune introdusă la 30 ianuarie 2018 – Republica Italiană/Consiliul Uniunii Europene
   (Cauza C-59/18)
   (2018/C 094/18)
   Limba de procedură: italiana
   
      Părțile
   
   
      Reclamantă: Republica Italiană (reprezentanți: G. Palmieri, agent, S. Fiorentino și C. Colelli, avvocati dello Stato)
   
      Pârât: Consiliul Uniunii Europene
   
      Concluziile reclamantei
   
   Reclamanta solicită Curții de Justiție a Uniunii Europene:
   
               —
            
            
               anularea deciziei adoptate în marja reuniunii din 20 noiembrie 2017 – 14559/17 a Consiliului Uniunii Europene în formația „afaceri generale”, publicată prin intermediul unui comunicat de presă care conține raportul acesteia [Outcome of the Council meeting (3579th Council meeting)], în măsura în care se stabilește că Amsterdam va fi noul sediu al Agenției Europene pentru Medicamente și, în consecință, stabilirea sediului în orașul Milano.
            
         
      Motivele și principalele argumente
   
   Guvernul Italian a introdus o acțiune la Curtea de Justiție a Uniunii Europene împotriva deciziei, adoptată în marja reuniunii din 20 noiembrie 2017 – 14559/17 a Consiliului Uniunii Europene în formația „afaceri generale”, publicată prin intermediul unui comunicat de presă care conține raportul acesteia [Outcome of the Council meeting (3579th Council meeting)], în măsura în care se stabilește că Amsterdam va fi noul sediu al Agenției Europene pentru Medicamente. În susținerea acțiunii, guvernul italian a prezentat un motiv unic întemeiat pe abuzul de putere ca urmare a lipsei unei investigații adecvate și pe denaturarea faptelor, întrucât situația de fapt a sediului din Amsterdam nu corespunde informațiilor furnizate în cadrul ofertei.